CELEX: 32010R1066
Language: ro
Date: 2010-11-19 00:00:00
Title: Regulamentul (UE) nr. 1066/2010 al Comisiei din 19 noiembrie 2010 privind clasificarea anumitor mărfuri în Nomenclatura combinată

20.11.2010   
            
            
               RO
            
            
               Jurnalul Oficial al Uniunii Europene
            
            
               L 304/9
            
         REGULAMENTUL (UE) NR. 1066/2010 AL COMISIEI
   din 19 noiembrie 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta, sau care îi adaugă subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este oportun să se prevadă posibilitatea invocării în continuare de către titular, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat anterior.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu dispozițiile prezentului regulament, pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 noiembrie 2010.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs care constă dintr-un amplificator de audiofrecvență (15 W) și un difuzor [circa 20 cm (8 inchi)] într-o singură carcasă cu dimensiunile de aproximativ 38 × 38 × 20,5 cm și greutatea de aproximativ 8 kg.
                  Produsul este echipat cu interfețe:
                  
                              —
                           
                           
                              pentru racordarea unui instrument muzical, de exemplu a unei chitare electrice;
                           
                        
                              —
                           
                           
                              pentru racordarea unui dispozitiv de control al efectelor sonore, acționat cu piciorul;
                           
                        
                              —
                           
                           
                              pentru racordarea unui aparat de înregistrare și reproducere a sunetului, de exemplu a unui lector MP3 sau a unui lector de CD-uri; și
                           
                        
                              —
                           
                           
                              pentru racordarea căștilor.
                           
                        Produsul este echipat de asemenea cu butoane pentru reglarea volumului, a amplificării, a sunetului și a efectelor sonore.
                  Produsul primește semnale electrice de la un instrument muzical, pe care le amplifică prin intermediul amplificatorului de audiofrecvență și le convertește în sunete audibile prin intermediul difuzorului.
               
               
                  8518 40 89
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a Notei explicative 3 la secțiunea XVI, precum și pe baza textelor codurilor NC 8518, 8518 40 și 8518 40 89.
                  Având în vedere că produsul nu este echipat cu un microfon și nu dispune de o interfață specifică pentru acesta, el nu poate recepționa sunete din spectrul audibil. În consecință, este exclusă clasificarea produsului la subpoziția 8518 50 ca aparat electric de amplificare a sunetului.
                  Produsul este o combinație de mașini în sensul Notei explicative 3 la Secțiunea XVI, care constă dintr-un difuzor, clasificat la subpoziția 8518 29, un amplificator electric de audiofrecvență, clasificat la subpoziția 8518 40 și un generator de efecte sonore, clasificat la subpoziția 8543 70.
                  Ținând cont de nivelul de procesare a semnalelor recepționate, funcția principală a acestui produs este amplificarea de audiofrecvență.
                  În consecință, produsul trebuie clasificat la codul NC 8518 40 89 ca amplificator electric de audiofrecvență.